Euroopa Kohtu (kaheksas koda) 21. aprilli 2016. aasta määrus –

Beca Engineering

(kohtuasi C‑285/15) ( 1 )

„Eelotsusetaotlus — Euroopa Kohtu kodukorra artikkel 99 — Kaupade vaba liikumine — Direktiiv 89/106/EMÜ — Ehitustooted — Korstnate sisepinna kattematerjal — Liikmesriigi õigusnormid, millega kehtestatakse kohustus valmistada korstnad üksnes mittesüttivatest materjalidest”

1. Eelotsuse küsimused — Euroopa Kohtusse pöördumine — Esitatavate küsimuste kindlaksmääramine — Liikmesriigi kohtu ainupädevus — Poolte võimalus muuta küsimuste sisu — Puudumine — Euroopa Kohtu kohustus piirduda eelotsusetaotlusest pärinevate küsimustega (ELTL artikkel 267; Euroopa Kohtu põhikiri, artikkel 23) (vt punkt 24)

2. Eelotsuse küsimused — Euroopa Kohtu pädevus — Liidu õiguse asjakohaste sätete väljaselgitamine — Küsimuste ümbersõnastamine (ELTL artikkel 267) (vt punktid 25 ja 26)

3. Eelotsuse küsimused — Vastus, mille võib selgelt tuletada kohtupraktikast — Kodukorra artikli 99 kohaldamine (ELTL artikkel 267; Euroopa Kohtu kodukord, artikkel 99) (vt punktid 29 ja 30)

4. Õigusaktide ühtlustamine — Ehitustooted — Direktiiv 89/106 — Ese (nõukogu direktiiv 89/106, muudetud direktiiviga nr 1882/2003) (vt punkt 32)

5. Õigusaktide ühtlustamine — Ehitustooted — Direktiiv 89/106 — Liikmesriigi õigusnormid, mis panevad kohustuse valmistada mittetööstuslike kütteseadmete korstnad üksnes mittesüttivatest ehitusmaterjalidest — Nende õigusnormide liidu õigusega kooskõla hindamine direktiivi 89/106 alusel — Välistamine (nõukogu direktiiv 89/106, muudetud direktiiviga nr 1882/2003) (vt punktid 33–35, 38 ja resolutsioon)

6. Õigusaktide ühtlustamine — Tehnilistest standarditest ja eeskirjadest ning infoühiskonna teenuste eeskirjadest teatamise kord — Direktiiv 98/34 — Tehniline eeskiri — Mõiste — Liikmesriigi õigusnormid, mis panevad kohustuse valmistada mittetööstuslike kütteseadmete korstnad üksnes mittesüttivatest ehitusmaterjalidest — Hõlmamine — Liikmesriikide kohustus teavitada komisjoni kõigist tehniliste eeskirjade eelnõudest — Ulatus — Kohustuse rikkumine — Tagajärjed — Teatamata eeskirja kohaldamatus (Euroopa Parlamendi ja nõukogu direktiiv 98/34, muudetud direktiiviga 98/48, artikli 1 punktid 3 ja 11 ning artikkel 8) (vt punktid 36–38 ja resolutsioon)

Resolutsioon

Küsimust, kas liidu õigusega on kooskõlas liikmesriigi õigusnormid, millega kehtestatakse kohustus valmistada mittetööstuslike kütteseadmete korstnad üksnes mittesüttivatest ehitusmaterjalidest (nagu põhikohtuasjas), ei tule hinnata vastavalt nõukogu 21. detsembri 1988. aasta direktiivile 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta, mida on muudetud Euroopa Parlamendi ja nõukogu 29. septembri 2003. aasta määrusega (EÜ) nr 1882/2003.

Euroopa Parlamendi ja nõukogu 22. juuni 1998. aasta direktiivi 98/34/EÜ, millega nähakse ette tehnilistest standarditest ja eeskirjadest teatamise kord, muudetud Euroopa Parlamendi ja nõukogu 20. juuli 1998. aasta direktiiviga 98/48/EÜ, tuleb tõlgendada nii, et selliseid liikmesriigi õigusnorme tuleb lugeda nimetatud direktiivi artikli 1 punktide 3 ja 11 tähenduses „tehnilisteks eeskirjadeks“, ja et kui asjaomane liikmesriik ei ole neid õigusnorme Euroopa Komisjonile sama direktiivi artikli 8 (muudetud kujul) alusel teatatud, ei ole need liikmesriigi õigusnormid kohaldatavad ning üksikisikud saavad sellele kohaldamatusele liikmesriigi kohtus viidata.

( 1 ) ELT C 302, 14.9.2015.